Lavrov: Törökország titkos tárgyalásokat folytat az IÁ vezetőivel
Lavrov: Törökország titkos tárgyalásokat folytat az IÁ vezetőivel 20:08, 2016. feb. 1018:56, 2016. feb. 10 Az Iszlám Állam vezetői továbbra is titkos megbeszéléseket tartanak a török kormánnyal arról, hogy az orosz légierők bombázása miatt megváltozott feltételek között, hogyan folytassák közös tevékenységüket. Erről az orosz külügyminiszter, Szergej Lavrov beszélt a Moszkovszkij Komszomolec című lapnak.
Az orosz diplomácia vezetője hírszerzési forrásokkal igazolta állítását – írja az RT-re hivatkozva az atv.hu. Amikor Oroszország bevetette légierejét Szíriában, óriási károkat okozott azokban a csempészútvonalakban, amelyeken az Iszlám Állam “exportálta” a kőolajat Törökországba, így Ankara alternatív megoldásra kényszerült – hangsúlyozta Lavrov.
Ugyanakkor Moszkvát az is nagyon aggasztja, hogy
Törökország “menekülttáborok létesítésének leple alatt már hozzálátott a szír területek egy részének elfoglalásához”
– jelentette ki az orosz külügyminiszter.
Lavrov ezzel arra utalt, hogy a török-szír határon jelenleg több tízezer, Aleppó tartományból elmenekült szíriai torlódott fel. A török hatóságok közlése szerint a szír területen, a török határon kívül létesítenek nekik táborokat.
Az orosz külügyminiszter közölte, Törökország arról szóló terve, hogy egy Iszlám Államtól mentes területet hozzon létre Szíriában, valójában azt a célt szolgálja, hogy éket verjen a kurd enklávék közé. Lavrov szerint
a törököknek elfogadhatatlan az, hogy a kurd erők egyesüljenek, mert így Törökország nem tudná ellátni a szíriai fegyvereseket és nem tudna
csempészárukat beszerezni.
Lavrov végezetül leszögezte, hogy
a szíriai konfliktust nem lehet katonai úton rendezni, s Oroszország azt szeretné, ha a béketárgyalásokon kompromisszumos megoldást érnének el
a szemben álló felek.
← Háromszoros fizetésemelés JacenyuknakAz oroszok megépítették a világ legjobb terepjáróját →	Friss	19 halottja és körülbelül 50 sérültje van a manchesteri koncerten történt robbantásnak